CELEX: 32008R0089
Language: sk
Date: 2008-01-31 00:00:00
Title: Nariadenie Komisie (ES) č. 89/2008 z  31. januára 2008 , ktorým sa určujú vývozné náhrady na sirupy a niektoré iné výrobky z cukru vyvezené bez ďalšieho spracovania

1.2.2008   
            
            
               SK
            
            
               Úradný vestník Európskej únie
            
            
               L 28/5
            
         
      NARIADENIE KOMISIE (ES) č. 89/2008
   z 31. januára 2008,
   ktorým sa určujú vývozné náhrady na sirupy a niektoré iné výrobky z cukru vyvezené bez ďalšieho spracovania
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 318/2006 z 20. februára 2006 o spoločnej organizácii trhov v sektore cukru (1), a najmä na jeho článok 33 ods. 2 druhý pododsek,
   keďže:
   
               (1)
            
            
               V článku 32 nariadenia (ES) č. 318/2006 sa stanovuje, že rozdiel medzi cenami na svetovom trhu pre výrobky uvedené v článku 1 ods. 1 písm. c), d) a g) uvedeného nariadenia a cenami týchto výrobkov na trhu Spoločenstva môže byť pokrytý vývoznou náhradou.
            
         
               (2)
            
            
               Vzhľadom na súčasnú situáciu na trhu s cukrom by sa preto mali stanoviť vývozné náhrady v súlade s pravidlami a určitými kritériami ustanovenými v článkoch 32 a 33 nariadenia (ES) č. 318/2006.
            
         
               (3)
            
            
               V článku 33 ods. 2 prvom pododseku nariadenia (ES) č. 318/2006 sa ustanovuje, že vývozné náhrady sa môžu odlišovať podľa miesta určenia, ak si to vyžaduje situácia na svetovom trhu alebo špecifické požiadavky určitých trhov.
            
         
               (4)
            
            
               Náhrady by sa mali poskytovať iba na výrobky, ktoré majú voľný pohyb v Spoločenstve a ktoré spĺňajú požiadavky nariadenia Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia (ES) č. 318/2006, pokiaľ ide o obchodovanie s tretími krajinami v sektore cukru (2).
            
         
               (5)
            
            
               Vývozné náhrady možno stanoviť na pokrytie rozdielov v konkurencieschopnosti vývozu Spoločenstva a tretej krajiny. Vývoz Spoločenstva do určitých blízkych miest určenia a do tretích krajín, ktoré výrobkom Spoločenstva poskytujú preferenčné dovozné zaobchádzanie, je v súčasnosti v obzvlášť priaznivom konkurenčnom postavení. Náhrady za vývoz do týchto miest určenia by sa preto mali zrušiť.
            
         
               (6)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre cukor,
            
         PRIJALA TOTO NARIADENIE:
   Článok 1
   1.   Vývozné náhrady ustanovené v článku 32 nariadenia (ES) č. 318/2006 sa poskytujú na výrobky a na množstvá, ktoré sú stanovené v prílohe k tomuto nariadeniu, za podmienok stanovených v odseku 2 tohto článku.
   2.   Aby sa na výrobok mohla poskytnúť náhrada podľa odseku 1, musí spĺňať príslušné požiadavky uvedené v článkoch 3 a 4 nariadenia (ES) č. 951/2006.
   Článok 2
   Toto nariadenie nadobúda účinnosť 1. februára 2008.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. januára 2008
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 58, 28.2.2006, s. 1. Nariadenie naposledy zmenené a doplnené nariadením Komisie (ES) č. 1260/2007 (Ú. v. EÚ L 283, 27.10.2007, s. 1). Nariadenie (ES) č. 318/2006 sa nahrádza nariadením (ES) č. 1234/2007 (Ú. v. EÚ L 299, 16.11.2007, s. 1) s účinnosťou od 1. októbra 2008.
   
      (2)  Ú. v. EÚ L 178, 1.7.2006, s. 24. Nariadenie zmenené a doplnené nariadením (ES) č. 2031/2006 (Ú. v. EÚ L 414, 30.12.2006, s. 43).
   
      PRÍLOHA
      Vývozné náhrady na sirupy a niektoré iné výrobky z cukru vyvezené bez ďalšieho spracovania uplatniteľné od 1. februára 2008
      
                  Kód výrobku
               
               
                  Miesto určenia
               
               
                  Merná jednotka
               
               
                  Výška náhrady
               
            
                  1702 40 10 9100
               
               
                  S00
               
               
                  EUR/100 kg sušiny
               
               
                  28,83
               
            
                  1702 60 10 9000
               
               
                  S00
               
               
                  EUR/100 kg sušiny
               
               
                  28,83
               
            
                  1702 60 95 9000
               
               
                  S00
               
               
                  EUR/1 % sacharózy × 100 kg čistého výrobku
               
               
                  0,2883
               
            
                  1702 90 30 9000
               
               
                  S00
               
               
                  EUR/100 kg sušiny
               
               
                  28,83
               
            
                  1702 90 71 9000
               
               
                  S00
               
               
                  EUR/1 % sacharózy × 100 kg čistého výrobku
               
               
                  0,2883
               
            
                  1702 90 95 9100
               
               
                  S00
               
               
                  EUR/1 % sacharózy × 100 kg čistého výrobku
               
               
                  0,2883
               
            
                  1702 90 95 9900
               
               
                  S00
               
               
                  EUR/1 % sacharózy × 100 kg čistého výrobku
               
               
                  0,2883 (2)
                  
               
            
                  2106 90 30 9000
               
               
                  S00
               
               
                  EUR/100 kg sušiny
               
               
                  28,83
               
            
                  2106 90 59 9000
               
               
                  S00
               
               
                  EUR/1 % sacharózy × 100 kg čistého výrobku
               
               
                  0,2883
               
            
                  
                     Poznámka: Miesta určenia sú definované takto:
                  
                              S00
                           
                           
                              —
                           
                           
                              všetky miesta určenia s výnimkou:
                              
                                          a)
                                       
                                       
                                          tretích krajín: Andorra, Lichtenštajnsko, Svätá stolica (Vatikánsky mestský štát), Chorvátsko, Bosna a Hercegovina, Srbsko (), Čierna Hora, Albánsko, Bývalá juhoslovanská republika Macedónsko;
                                       
                                    
                                          b)
                                       
                                       
                                          území členských štátov EÚ, ktoré netvoria súčasť colného územia Spoločenstva: Faerské ostrovy, Grónsko, Helgoland, Ceuta, Melilla, samosprávne obce Livigno a Campione d’Italia a oblasti Cyperskej republiky, nad ktorými vláda Cyperskej republiky nevykonáva účinnú kontrolu;
                                       
                                    
                                          c)
                                       
                                       
                                          európskych území, za ktorých zahraničné vzťahy je zodpovedný niektorý z členských štátov a ktoré netvoria súčasť colného územia Spoločenstva: Gibraltár.
                                       
                                    
                        
            
         (1)  Y compris le Kosovo, sous l'égide des Nations unies, en vertu de la résolution 1244 du Conseil de sécurité du 10 juin 1999
      
         (2)  Táto suma sa neuplatňuje na výrobky určené v bode 2 prílohy k nariadeniu Komisie (EHS) č. 3513/92 (Ú. v. ES L 355, 5.12.1992, s. 12).